《宿龙泉再用简州韵》
明代·岑万

芙蓉云帐望中微，碧树青莎静掩扉。万里蓬萍叹飘转，廿年衣马未轻肥。

楼台几处人吹笛，砧杵谁家夜捣衣。青鸟不来乡国异，关河回首重迟迟。

作者简介：岑万，初名薮，字体一，号蒲谷。顺德人。明世宗嘉靖五年（一五二六）进士。授户部主事，管九江钞关。后历官布政司参议、云南副使、四川参政、河南右布政使、福建左布政使，年五十六致仕，徜徉林泉。有《蒲谷集》。明郭棐《粤大记》卷一八、清道光《广东通志》卷二七九有传。